Ni gruvearbeidere innesperret i gruve i Peru
De ni mennene har sittet fast i gull- og kobbergruven «Cabeza de Negro» siden deler av den kollapset torsdag, skriver CNN. Den sammenraste gruven ligger omkring 300 kilometer sør for Perus hovedstad Lima og er 250 meter horisontalt inne i fjellet. Redningsarbeidere har jobbet på spreng siden gruven kollapset. - Vi har snakket med arbeiderne, og de er heldigvis i god form, sier politimann Jose Saavedra til lokalradioen, skriver The Guardian.På en video fra redningsarbeidet kan man se en redningsarbeider rope ned til de fangede arbeiderne. - Dere snakker nå med en redningsarbeider. Vi må vite hva dere trenger og om noen er skadet slik at vi kan forberede hjelpeutstyr og lignende, sier han ned i en slange med arbeiderne i andre enden.Gruven er en av de mange ulovlige gruvene som finnes i Andesfjellene i Peru, og ble stengt for kommersiell drift i 1980.- Jeg forstår det slik at vi er litt mindre enn to meter unna å nå frem til dem, og det er veldig sannsynlig at de vil bli reddet, sier Edgar Ortega, nestleder i sivilforsvaret i Peru. Han advarte mot at det fortsatt er en risiko ved redningsaksjonen. - Det er en mulighet for flere ras mens arbeiderne jobber med redningsaksjonen, sier han.Arbeiderne har fått oksygen, mat og vann gjennom et rør som redningsarbeiderne har greid å få ned til dem. Gjennom røret skal de også ha kontakt med redningsmannskapene, melder det statlige nyhetsbyrået Andina. Lokale gruvearbeidere, politi og brannmenn, sammen med et spesialisert søk- og redningsteam fra Lima deltar i redningsarbeidet.Politimann Saavedra sier at arbeiderne er fanget i en sjakt under seks meter med masse som har rast sammen.Små ulovlige gruver er vanlig i Peru, og kan tjene så mye som to milliarder dollar i året, ifølge private estimater. Perus gruvesektor står for omkring 60 prosent av den totale eksporten fra landet. I fjor døde mer enn 50 personer i ulykker i landets sølv, gull og kobbergruver.Redningsarbeiderne skal så langt ikke ha klart å få kraftig nok graveredskaper til Cabeza de Negro-gruven, skriver BBC.Hun sier at det ennå er et håp å få mennen ut av gruven i løpet av søndagen, men at redningsarbeidet kan bli forsinket av flere steinras.Etter en dramatisk redningsaksjonen i Chile i oktober 2010 overlevde 33 gruvearbeidere 700 meter under jorden i 69 dager. Arbeiderne ble da fanget under jorden den 5. august da en gruvegang raste sammen. Fra «Håpets leir» på toppen av gruven fulgte flere tusen med på redningsaksjonen som ble sent på TV over hele verden. Arbeiderne som var fanget under bakken sendte flere hilsener til familie og venner mens de var fanget i dypet.
250 meter inne i fjellet sitter ni gruvearbeidere fanget i en ulovlig gull- og kobbergruve.